kardosdrur/scandi-wiki huggingface dataset:
Superligaen 2010-11

Superligaen 2010-11 var den 21. sæson af den danske superliga siden oprettelsen. Den styres af DBU og blev indledt den 17. juli 2010 og sluttede den 29. maj 2011.

De to bedst placerede hold indtræder i 3. runde af kvalifikationen til Champions League, hvor nummer 1 indtræder i puljen for mestre, og nummer 2 indtræder i puljen for ikke-mestre, og sæsonen var således den første siden 1999-2000 med to danske pladser. Tredje- og fjerdepladsen gav adgang til kvalifikation til Europa League. Nr. 11 og 12 rykkede ned i 1. division.

Randers og Esbjerg rykkede ud af ligaen. I sidste spillerunde var AaB meget tæt på at rykke ud og lå også på nedrykningspladsen, da deres egen kamp var færdig, men kampen mellem Randers og Esbjerg manglede stadig at blive færdigspillet og i de allersidste minutter scorede Esbjerg og sikrede et 2-2 resultat, som ingenting betød for Esbjergs placering men byttede rundt på Randers og AaBs placeringer, så Randers rykkede ud i stedet for AaB.

Deltagere

Nedrykkede hold 
De følgende hold var rykket ud af Superligaen sæsonen forinden:

 HB Køge
 AGF

Klubinformationer 
(pr. 24. maj 2011)

Stilling

Resultater

Resultatoversigt 
I denne tabel er hjemmeholdet skrevet i kolonnen til venstre.

Topscorere

Fairplay 
Et godt resultat i denne stilling kan føre til en plads i Europa League 2011-12. DBU medregner dog andre parametre også, eksempelvis tilskuernes opførsel.

Oversigt

Referencer

Eksterne henvisninger 
 Dansk Boldspil-Unions officielle hjemmeside
 Hvemvandt.dk uofficiel statistikside for Superligaen

2010-11
Fodboldsæson 2010-11
Kehlet (virksomhed)

Christian F. Kehlet A/S var en dansk chokolade- og konfekturefabrik i København, grundlagt 1825.

Oprindelsen til Kehlet var det konditori med café, som den driftige konditor R.T. Kehlet oprettede på hjørnet af Gothersgade og Store Grønnegade som konkurrent til de dyre schweiziske forretninger. I hans konditori kunne man få servert en kop chokolade for 6-8 skilling, hvor samme drik hos konkurrenterne ville koste 16-20 skilling. Hans café var derudover udstyret med mange inden- og udenlandske blade og tidsskrifter og med konfekture til en billig penge. Senere etablerede han Rosenlund på Værnedamsvej med luftballoner, fyrværkeri og koncerter. 

Hans bror Christian Kehlet (1785-1846) fulgte efter og overgik ham endog i Erichsens Palæ på Kongens Nytorv, hvor han etablerede en café med koncerter af et stort orkester fire aftener om ugen. Siden overtog han Alleenberg på hjørnet af Frederiksberg Allé og Allégade, bygget i slutningen af 1790'erne. Før Kehlets tid var stedet indtil 1840 kendt som et billard- og traktørsted med et godt ry for madam Juliane Lynges kokkerier. Efter Frederik 6.s død i 1839 kom der mere afslappede forhold i forlystelseslivet og Christian byggede her en stor forlystelsespark med gynger, karuseller og Alléenberg Varieté. Etablissementet lukkede først 1923 og blev omdannet til det kendte værtshus.

Selve chokoladefabrikken var grundlagt i 1825 af samme Christian Kehlet og lå i tidsrummet 1887-1930 på Jagtvej 85 på Nørrebro. Helt fra begyndelsen af samarbejdede Kehlet med Brødrene Cloëtta A/S og siden delte de både direktør og adresse i Hørsholmgade 20. Direktør Max Hey, der 1929 blev direktør for Cloëtta, havde således siden 1918 været leder af A/S Christian F. Kehlet. Senere blev det helt opslugt af Cloëtta og gik med sidstnævnte over i Fazer-koncernen.

Kilder 
 Danmarks ældste forretninger 1100-1911, Kraks Forlag 1950

Konfekturevirksomheder i Danmark
Tidligere virksomheder i København
Danske virksomheder etableret i 1825
Chokoladevirksomheder
Industribygninger i København
Indre By (København)
Konditorier
1. Fußball-Bundesliga 2009-10

1. Fußball-Bundesliga 2009-10 var den 47. sæson siden oprettelsen af ligaen. Den forløb i tiden 7. august 2009 – 8. maj 2010. VfL Wolfsburg var forsvarende mester efter førstepladsen i foregående sæson.

FC Bayern München blev for 21. gang tyske mestre med et forspring på fem point til Schalke 04 og yderligere fire point til Werder Bremen. Topscorer blev Edin Džeko fra Wolfsburg med 22 mål.

Stillingen 

(*) Werder Bremen kvalificerede sig til Europa Leagues playoff-runde ved at blive pokalmestre.

(M) = Mester, (N) = Nedrykker.

Playoff om plads i næste sæsons Bundesliga 
Som tredjesidst i sæsonens Bundesliga skal 1. FC Nürnberg spille to playoff-kampe mod nummer tre fra 2. Bundesliga, som var FC Augsburg. 

De to øverstplacerede i 2. Bundesliga, FC Kaiserslautern og FC St. Pauli, er sikret oprykning til 1. Bundesliga i 2010-11-sæsonen, mens Bochum og Hertha Berlin må rykke ud.

Statistik
Pr. 8. maj, 2010

Målscorer
Kilde: kicker.de  

22 mål
  Edin Džeko (VfL Wolfsburg)

21 mål
  Stefan Kießling (Bayer Leverkusen)

19 mål
  Lucas Barrios (Borussia Dortmund)

18 mål
  Kevin Kurányi (Schalke 04)

16 mål
  Claudio Pizarro (Werder Bremen)
  Arjen Robben (Bayern München)

13 mål
  Cacau (VfB Stuttgart)
  Thomas Müller (Bayern München)

12 mål
  Vedad Ibišević (1899 Hoffenheim)
  Albert Bunjaku (1. FC Nuremberg)
  Eren Derdiyok (Bayer Leverkusen)

Assister
Kilde: kicker.de  
17 assister
  Mesut Özil (Werder Bremen)

15 assister
  Zvjezdan Misimović (VfL Wolfsburg)

14 assister
  Marko Marin (Werder Bremen)

12 assister
  Toni Kroos (Bayer Leverkusen)

11 assister
  Tranquillo Barnetta (Bayer Leverkusen)
  Thomas Müller (Bayern München)

10 assister
  Edin Džeko (VfL Wolfsburg)
  Jefferson Farfán (Schalke 04)

9 assister
  Carlos Eduardo (1899 Hoffenheim)

Eksterne henvisninger 
 Bundesliga.de  
 dfb.de  

Sæsoner i 1. Fußball-Bundesliga
Fodboldsæson 2009-10
The French Connection

The French Connection er en amerikansk kriminalfilm fra 1971 instrueret af William Friedkin.

Filmens hovedroller spilles af Gene Hackman og Roy Scheider.

Filmen blev efterfulgt af French Connection II.

Eksterne henvisninger 
 

French Connection
Amerikanske film fra 1971
Oscar for bedste film
Film instrueret af William Friedkin
Engelsksprogede film
Skårasalen

Skårasalen  er et meter højt 1.542 fjeld i Ørsta kommune i landskabet Sunnmøre i Møre og Romsdal fylke i Norge. Bjerget ligger ved Hjørundfjorden og er lettest tilgængelig fra Kvistaddalen. Sydover fra toppen går en række spidser som kaldes Skåratindane eller Kvistadkjerringane. Toppen er rimelig enkel at nå.

Briten Gerald Arbuthnot og sogningen Johannes Vigdal var på toppen den 29. juli 1897. De stod da for den første tidsfæstede bestigning.
 
Fjeldet har en primærfaktor på 1.390 meter over havet, som er det syvende højeste i landet.

Bjerge i Møre og Romsdal
Ørsta
Kulturteknologi

Kulturteknologi er at betragte som et nyt, samlende begreb der forener kultur med interaktive teknologier. De forskellige former for kulturteknologi søger at finde måder, så man kan skabe et mere kreativt, innovativt og folkeligt videnssamfund med en større personlig indlevelse og bedre tilpassede systemer. Den personlige indlevelse opnås ved, at teknologierne muliggør at arkitektur, design og rum tilpasses individuel adfærd og præferencer, og de bedre tilpassede systemer opnås ved udvikling inden for en lokal kulturel sammenhæng, der inddrager brugere og organisationer, sådan at de udvikler deres egen kulturelle baggrund. Samlet set lægges den store indsats i øjeblikket på at udvikle en arkitektur, dvs. byrum og design, som i højere grad er i stand til at indrette sig i forhold til forskellige aktiviteter i byen. Målet er en udadvendt og dynamisk kultur, som er i stand til at opfange og støtte en ændret adfærd hos borgerne modsat fastfrysning af en speciel idé eller holdning til, hvad kultur bør være.

Teknologisiden 
Teknologisk set er kulturteknologi f.eks. softwaresystemer, som understøtter, at brugerne selv kan skabe et indhold og en personlig profil. Ligeledes indebærer det interaktive robottyper som en del af en flytbar arkitektur, hvor brugerne får mulighed for selv at bestemme over rummets indretning og udtryk f.eks. igennem brug af sensorer, mobiltelefoner, aktuering af inventar, ændringer af belysning, lyd og lignende. Kulturteknologierne forsyner dermed brugeren med en større grad af myndighed over egne omgivelser, og fastfryser ikke omgivelserne i et givet udtryk eller brug. Teknologierne adskiller sig fra traditionelle reguleringssystemer, overvågningssystemer og andre lukkede systemer ved, at de er åbne for påvirkning og gennemskuelige i anvendelse.

Kultursiden 
Kulturteknologi adskiller sig fra andre kulturopfattelser på den måde, at kultur ikke opfattes som noget, det er vigtigt at bevare i en stilstand. Tværtimod ses kultur som udøvende i og med, at den kun kan bevares ved konstant at udvikles og diskuteres, og ved at man i højere grad anvender teknologier til at fordele værdier, vaner og genstande i forhold til ændringer i adfærd og omgivelser.

Eksempler 
Et eksempel på en bedre indlevelse i kulturen er skabelsen af en mere personlig og sanselig koncertoplevelse i og med, at publikum er i stand til at påvirke lyden af koncerten ved at skubbe til store balloner, som ændrer lys og lydbilledet af koncerten. Et andet eksempel er et rum, som indretter sig optimalt i forhold til at formidle en personlig smagsoplevelse overfor et større publikum, sådan at bygningen som helhed ændrer farve og lyd, afhængigt af den mad, som kokkene laver i bygningen. En mere optimeret, kulturel adfærd kan f.eks. være en bevægelig bænk i et byrum, som automatisk placerer sig i forhold til, hvor der er mest sol, eller i forhold til, hvor folk bevæger sig hen på forskellige tidspunkter af døgnet.

Noter

Teknologi
Teknologi
Gustav Lorentzen

Gustav Fredrik Lorentzen (28. september 1947 – 21. april 2010) var en norsk musiker, komiker, forfatter og programleder. Han blev uddannet civilingeniør i akustik fra NTH.

Han var blandt de fleste bedst kendt som Ludvigsen i duoen Knutsen & Ludvigsen (1970–1986). Han fortsatte sin karriere som soloartist efter at duoen blev opløst i 1986.

Lorentzen var på turneer, både alene, og sammen med musikere som Trygve Thue, Frode Alnæs og Bergen filharmoniske orkester. Han har skrevet flere børnebøger, samt bøger for voksne om børns rettigheder, om racisme, omsorg og terapi overfor et barn. Han var national Goodwill-ambassadør for UNICEF fra 1993.

Lorentzen døde pludseligt af et hjerteanfald under et orienteringsløb uden for Bergen den 21. april 2010.

Eksterne henvisninger 
 

Komikere fra Norge
Musikere fra Norge
Børnebogsforfattere fra Norge
Norsksprogede forfattere fra Norge
DaimlerChrysler

DaimlerChrysler var et bilproduktionsfirma, der blev dannet som en fusion mellem Daimler-Benz AG og Chrysler Corporation i 1998.

Samarbejdet var kortlivet, da DaimlerChrysler den 14. maj 2007 annoncerede at Chrysler ville blive solgt til Cerberus Capital Management. Fra den 5. oktober 2007 fik Daimler navnet Daimler AG, og Chrysler blev til Chrysler Group LLC.

Mens DaimlerChrysler eksisterede, fortsatte produktionen af alle mærkerne fra begge selskaber, og der blev udviklet flere nye innovative udgaver af Chryslers efterhånden bedagede modeller, og nogle af Daimlers Mercedes-Benz varevognsmodeller blev lanceret som Dodge-modeller i Nordamerika.

Bilmærker som blev produceret under DaimlerChrysler:
 Chrysler
 Dodge
 Jeep
 Mercedes-Benz
 SmartCar

Historie 
DaimlerChrysler blev dannet i 1998 af en fusion mellem Daimler-Benz AG og Chrysler Corporation. Fusionen medførte blandt andet en kraftig modernisering af teknikken i adskillige Jeep- og Dodge-modeller. Det betød nye Jeep Liberty og Jeep Grand Cherokee med Mercedes-Benz V6 turbodieselmotorer, ny moderne undervogn på Dodge Ram-pickupper samt lancering af Mercedes-Benz Sprinter under Dodge-mærket, som Dodge Sprinter. Videnindsprøjtningen fra det tyske selskab medførte også en helt ny Jeep Wrangler med et radikalt skift i både det mekaniske og visuelle design samt bedre køreegenskaber. Den nye model kunne fås i både den traditionelle 2-dørs udgave, men som noget nyt også i 4-dørs udgave med bagsæde, den såkaldte Jeep Wrangler Unlimited.

Den amerikanske division af selskabet viste sig hurtigt at være tabsgivende, og i 2007 besluttede Daimler sig for at skille sig af med Chrysler igen. Den 14. maj 2007 annoncerede de derfor at Chrysler ville blive solgt til Cerberus Capital Management fra New York City, et selskab der specialiserer sig i at restrukturere selskaber i knibe. Den 4. oktober 2007, på et ekstraordinært aktionærmøde, blev salget godkendt, og de to selskaber gik atter separate veje. Fra den 5. oktober 2007 fik Daimler navnet Daimler AG, og Chrysler blev til Chrysler Group LLC.

Etableret i 1998
Ophørt i 2007
Daimler AG
Chrysler-koncernen
Køretøjsproducenter fra Tyskland
Teddy Scholten

Teddy Scholten-van Zwieteren (11. maj 1926 – 8. april 2010) var en hollandsk sanger.

Hun vandt Eurovision Song Contest i 1959 med sangen Een Beetje. Musikken blev komponeret af Dick Schallies, og teksten var skrevet af Willy van Hemert.

Teddy Scholtens karriere som sangerinde går tilbage til 1940-tallet, da hun var en del af duen Scholten & Van 't Zelfde, som oplevede stor succes i hjemlandet. I 1945 forlovede hun sig med Henk Scholten, som hun giftede sig med året efter.

Eksterne henvisninger 

Sangere fra Nederlandene
Vindere af Eurovision Song Contest
Hollands Eurovision Song Contest-deltagere
Deltagere ved Eurovision Song Contest 1959
Hercule Poirots jul

Hercule Poirots jul (en: Hercule Poirots Christmas) er en krimi af Agatha Christie fra 1938, der handler om Hercule Poirot. Han deltager juleaften i en selskabelig sammenkomst, hvor værten, oberst Johnson, politichef i Middleshire, underrettes om drab på Gorston Hall, et af egnens fornemste landsteder. Politichefen anmoder Poirot om assistance, og så er jagten på gerningsmanden i gang.

Plot 
Rigmanden Simeon Lee har tjent sin formue på tvivlsomme investeringer bl.a. i Sydafrika. Han samler familien til julemiddag. Han morer sig med at antyde, at hans testamente måske vil blive ændret, ligesom han fortæller sine sønner, at de har flere ukendte halvbrødre. Til middagen dukker også to mulige sønner af gamle Lee op. Og en ung kvinde, der kan være hans barnebarn. Simeon Lee når ikke frem til middagen, idet han bliver myrdet under dramatiske omstændigheder. Sagen er tilsyneladende et mysterium om "det lukkede rum" 

Det er klart, at mordet er planlagt, og at morderen har løbet en stor risiko, så – som så ofte før – udforder gerningspersonen Poirot. Hvorledes denne udfordring falder ud, er behandlet i Agatha Christies fortælleteknik.

En ekstravagance 
Christie afslører i denne bog identiteten på en morder fra en tidligere roman. I de tidligste udgaver på dansk er denne afsløring ikke fjernet.

Analyser 
Selve plottet gennemgås af Robert Barnard.

Der er mange spor og vildspor, og både Bernard og George Osborne fremhæver, at Christie er ekspert i at flette dem ind i dagligdags samtale og begivenheder.  Vurderingen hos anmelderne er generelt: En klassisk Christie, men ikke i top ti.

Bearbejdning 
I Tv-serien Agatha Christie´s Poirot er "Hercule Poirot's Christmas" en episode, indspillet i januar (1995). James Japp, som ikke er med i romanen, har en rolle at spille i Tv-dramatiseringen.

Danske Udgaver 
 Peter Asschenfeldts nye Forlag; bogklub. udgave; 2000.
 Peter Asschenfeldts nye Forlag; 2000, 2007(n).

Tidligere udgaver under titlen: En af mine sønner:
 Carit Andersen (De trestjernede kriminalromaner, nr. 25); 1957.
 Forum Krimi; 1983

Rerefencer

Litteratur 
 Barnard, Robert (1980): A Talent to Decieve, Fontana/Collins
 Hart, Anne (2004): Agatha Christie's Poirot: The Life and Times of Hercule Poirot, 4. udgave, Harper And Collins (London)
 Osborne, Charles (1982): The Life and Crimes of Agatha Christie,Collins (London) 

Romaner fra England
Litteratur i 1938
Krimier
Hercule Poirot bøger
Værker om julen
Erik Haatvedt

Stein Erik Haatvedt (9. marts 1946 – 25. april 2010) var en norsk politiker, som var borgmester i Tinn kommune. Han repræsenterede Arbeiderpartiet, og var borgmester fra 2003 til sin død i 2010.

Rjukan havde været indblandet i en stor omstillingsperiode, og Erik Haatvedt brugte meget tid på at finde løsninger, som kunne give nyt liv til stedet. Blandt andet fik kommunen i fællesskab med Hydro indgået en aftale med Norsk Titanium om at producere titan i Rjukan.

Denne aftale blev der sandsynligt ikke noget af, fordi den offentlige støtte ikke var tilstrækkelig for Hydro. På grund af denne manglende økonomiske støtte truede Haatvedt med at melde sig ud af AP, men han gjorde dog ikke alvor af sin udmelding.

Borgmestre fra Norge
Politikere fra Arbeiderpartiet
Imbros

Imbros, (Gökçeada) (ældre tyrkisk navn: İmroz; græsk: Ίμβρος – Imvros), er tyrkiets største ø. Øen er beliggende ved indgangen til Saros bugten i den nordlige del af det Ægæiske Hav. 

Øer i Tyrkiet
De Ægæiske Øer
Peter O'Donnell

Peter O'Donnell (11. april 1920 i London – 3. maj 2010 i Brighton) var en britisk skribent. Han blev mest kendt som skaberen af Modesty Blaise.

O'Donnell begyndte som professionel skribent i 1936, da han var 16 år gammel. I 1937 blev han ansat hos tegneserieforlaget Amalgamated Press, hvor han skrev historier til en række magasiner. Fra 1938 og i tiden gennem krigen gjorde han tjeneste i den britiske hærs Royal Corps of Signals, hvor han beskæftigede sig med radiokommunikation. Ud over Storbritannien gjorde han bl.a. tjeneste i Persien, Syrien, Egypten, Italien og Hellas.

Etter krigen forfattede O'Donnell manuskripter til tegneserier. I 1953 skrev han manuskripter til Daily Mirrors romantikserie Belinda, og samme år begyndte han at skrive inden for fantasy-serien Garth. Mellem 1956 og 1962 samarbejdede han med Jim Holdaway om den humoristiske detektivserie Romeo Brown.

Hans mest kendte figur, Modesty Blaise, blev først udgivet som tegneserie i londonavisen The Evening Standard i 1963. O'Donnell fortsatte sit arbejde med at skrive manuskripter til tegneserien frem til den blev afsluttet i 2001.

I løbet af sin karriere skrev han flere romantiske historiske bøger under pseudonymet Madeleine Brent.

Personer fra London
Tegneserieforfattere fra Storbritannien
Romanforfattere fra England
Carl-Martin Edsman

Carl-Martin Edsman (født 26. juli 1911 i Malmberget, død 22. januar 2010 i Uppsala) var en svensk præst og professor i religionshistorie ved Uppsala universitet.

Edsman blev student i 1930 og begyndte at studere ved Uppsala universitet, hvor han blev teol. kand. i 1935, samt teol. lic. i 1938 og teol. dr. i 1941. I perioden 1938–1939 boede han i Sorbonne i Paris. Han var preceptor i religionshistorie i Uppsala fra 1950 til 1959 og professor fra 1978. Hans videnskabelige arbejde omfattede emnene teologi, relgionshistorie, religionspsykologi og religionsociologi

Ansatte ved Uppsala Universitet
Teologer fra Sverige
Præster fra Sverige
Isak Rogde

Isak Rogde (3. februar 1947 på Senja – 3. januar 2010) var en norsk oversætter.

Rogde blev uddannet cand.mag. fra Universitetet i Oslo i 1972. Han arbejdede som lærer, forslagskonsulent, og fra 1984 som freelance-oversætter. Han oversatte godt og vel 150 bøger fra norsk, dansk, engelsk, russisk, svensk og tysk. Fra 2006 til 2008 var han lektor ved Moskvas statsuniversitet. Han var bl.a. medforfatter på tre bøger om Rusland.

Isak Rogde modtog Bastianprisen og Kirke- og undervisningsdepartementets oversetterpris.

Rogde var bosat i Oslo.

Oversættere fra Norge
Norsksprogede forfattere fra Norge
Skafot

Et skafot er en forhøjning eller platform, hvorpå en dødsdømt henrettes, ved halshugning.

Se også 
 Galge

Henrettelse
Vesterled (Brøndby Kommune)

Vesterled er et villakvarter i Brøndbyvester i Brøndby Kommunes nordvestlige hjørne omkranset af vejene Søndre Ringvej, Park Allé og Banemarksvej. Kvarteret var det første store område i Brøndby, der blev bebygget udenfor landsbyerne Brøndbyøster og Brøndbyvester. Før i tiden havde kvarteret tre købmandsbutikker, en bager, et ismejeri og flere andre forretninger, som nu alle er lukket. På Østervang ligger Børnehaven Vesterled.

Vesterled Grundejerforening er en af landets ældste grundejerforeninger. Den blev stiftet i 1920. Foreningen har 470 parceller og dækker et areal i det vestlige Brøndby på 400.234 m² (40 hektar).

Historie 
Vesterled var indtil 1920 oprindelig marker fra gården Ragnesminde, ejet af godsejer Carl Gustav Knipschildt. Han dannede sammen med fire andre Interessentskabet Vesterled og efter udstykningen startede de den 29. august 1920 salget af byggegrundene. Den resterende jord som ikke blev solgt blev igen benyttet til landbrug, indtil det blev til Brøndbys nuværende store industriområde. Oprindelig var kvarteret præget af selvbyggere og dermed mange forskellige typer huse, overvejende havehuse som kunne være af vekslende kvalitet. Hvert hus benyttede haven til egen grøntsagforsyning. Der fandtes dog enkelte solide og dyre huse især i området Nordtoftevej, Hedegårds Alle og Østtoftevej. I 1950'erne blev mange af sommerhusene fra især 1930'erne erstattet med helårshuse, og Vesterleds sidste sommerhus lå på Østervang 4 indtil 2008.

Eksterne henvisninger og kilder 
Vesterled Grundejerforening 
Brøndby lokalarkiv

Brøndby
Brøndby Kommune
Bydele og forstæder i København
Iver Emil Hermann William Unsgaard

Iver Emil Hermann William Unsgaard (10. september 1828 – 25. februar 1886) var en dansk stiftamtmand.

Han var søn af I.J. Unsgaard og blev efter 1854 at have taget juridisk embedseksamen året efter ansat i Indenrigsministeriet, hvor han 1861 avancerede til fuldmægtig. Efter forskellige konstitutioner som amtmand i Vejle Amt udnævntes han 1868 til amtmand i Thisted Amt, 1885 til stiftamtmand i Lolland-Falsters Stift og amtmand i Maribo Amt. 1882 udnævntes han til kammerherre. Han havde arvet en ikke ringe del af sin faders vid og roses som en dygtig og samvittighedsfuld embedsmand. Han ægtede 30. maj 1876 Agathe Catharine Margrethe Seyersen (f. 15. juni 1835), datter af fourér C. Ant. Chr. Seyersen. For sine descendenter stiftede Unsgaard et pengefideikommis, der stod under bestyrelse af Justitsministeriet.

Kilder 
 Carl Goos, "Unsgaard, Iver Emil Hermann William", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 
 

Embedsmænd fra Danmark
Stiftamtmænd over Lolland-Falsters Stift
Amtmænd fra Danmark
Danskere i 1800-tallet
Jurister fra Danmark
Personer i Dansk Biografisk Leksikon
Kammerherrer fra Danmark
Riddere af Dannebrog
Cornelius Høyer

Cornelius Høyer (1741 på Kronborg Geværfabrik, Hammermøllen – 2. juni 1804 i København) var en dansk miniaturmaler, bror til Christian Frederik Høyer.

Høyer kom allerede som barn på Eigtveds kunstakademi og studerede senere i Paris, Rom og Dresden. Han blev medlem af et par fremmede akademier og i 1770 af det danske. 

Senere blev han Akademiets sekretær. Han fratrådte stillingen i 1804 efter et sammenstød med Abildgaard). Han blev professor, hofminiaturmaler, justitsråd, var højt anset som kunstner både i indland og udland, særlig i Tyskland, men sad i trange kår. 

Høyer synes at have været stridbar og trættekær: han lå i kiv med de fleste af sine kunstbrødre og blev skilt fra sin hustru. Al denne modgang slog dog ikke penselen ud af hånden på ham, og mange miniaturer og pasteller er bevarede fra hans hånd.
Et par ejes af Kunstakademiet.

Eksterne henvisninger 
 Torben Holck Colding Cornelius Høyer, København 1962 
 Biografi i Dansk biografisk Lexikon
 
 

Danskere i 1700-tallet
Danskere i 1800-tallet
Ansatte ved Det Kongelige Danske Kunstakademi
Hofmalere fra Danmark
Personer i Dansk Biografisk Leksikon
Slotsforvaltere fra Danmark
Miniaturmalere